แบงก์โน้ตส์
อินเทรนด์
20 ส.ค. 2554

อินเทรนด์
โดย..ทีมข่าวการเงิน
ใครบอกว่าแบงก์กรุงไทยเป็นแบงก์คุณลุงคุณป้า เห็นทีจะต้องคิดใหม่ เพราะตั้งแต่ ดร.อนุชิต อนุชิตานุกูล รองกรรมการผู้จัดการ มาดูลูกค้ารายย่อย เพิ่มระบบไอที แบงก์ก็เริ่มโฉบเฉี่ยวไฉไล มีผลิตภัณฑ์ใหม่ๆ โกยลูกค้าวัยลูกวัยหลาน
ก่อนหน้าก็ทุ่มงบร่วมกับเครือเมเจอร์ ซีนีเพล็กซ์ กรุ้ป เป็นสปอนเซอร์โรงภาพยนตร์ KTB กรุงไทย Digital Cinema กว่า 30 โรงทั่วประเทศ 
อาเฮียจิ๋วอภิศักดิ์ ตันติวรวงศ์ เอ็มดีแบงก์ เขาต้องการสื่อสารภาพลักษณ์การเป็นธนาคารทันสมัย มีผลิตภัณฑ์และบริการที่ครบวงจร สามารถตอบสนองความต้องการของลูกค้าในทุกช่วงวัย โดยใช้กลยุทธ์ Movie Marketing หลังจากปรับเปลี่ยนสีแบงก์ซะฟ้าสดใส
ไม่ใช่แค่ผลิตภัณฑ์เท่านั้นนะจ๊ะที่อะร้าอร่าม แต่สถานที่แถลงข่าวเขาก็เปลี๊ยนไป๋
วันนี้ใครผ่านแถวสยาม เดินเข้าพารากอน อาจงงๆ อุ๊ยว้าย แบงก์กรุงไทยนี่ไม่ใช่เล่นๆ นะฮ้าว์ พาผู้บริหารคุณลุงคุณป้า อุ๊ย ไม่ช่าย พาประธานกรรมการ สถิตย์ ลิ่มพงศ์พันธุ์ มาเปิดตัวบริการสุดฮิปผ่านช่องทางอินเทอร์เน็ตของแบงก์ 
ไม่ได้ให้ทำธุรกรรมผ่านอินเทอร์เน็ตเท่านั้นนะฮะ เขายังมีโปรโมชันเงินฝากให้ดอกเบี้ยสูง “KTB Netbank” ใครมาเปิดบัญชีเงินฝากระดับแสนบาท เอาไปเล้ยยยย iPad 2 หิ้วกลับบ้านถูกันให้เพลิน
อ๊ะ อ๊ะ...งานนี้ไม่ต้องต่อแถวยาวให้ขาแข็ง กรุงไทยเขาใจป๋า ไม่ใช่แจกเครื่องสองเครื่องนะค้า แต่แจกตั้ง 1 หมื่นเครื่อง 
เป็นงัยล่ะ กรุงไทยเธอช่างกล้า ใครฝากก่อนมีสิทธิก่อนนะฮ้าว์ นับวันๆ ยิ่งเจิดนะเฮียจิ๋ว